โดยปกติจะปวดท้องเหมือนปวดปจด.ก่อนปจด.จะมาประมาณ 1 สัปดาห์ มีอาการปวดมากในบางเดือนโดยเฉพาะช่วงหน้าหนาว วันแรกของการเป็นประจำเดือนจะปวดมาก บางครั้งก็ลุกจากเตียงแทบไม่ไหว และหลังจากวันแรกก็ปกติ แต่ปจด.ของหนูมาประมาณ 7 วัน บางครั้งก็ 5 หรือมากสุดถึง 10 วัน อาการปวดประจำเดือนเริ่มเป็นมาตั้งแต่ครั้งแรกที่ประจำเดือนมาแน่นอน จนถึงตอนนี้อายุ 17 ประจำเดือนมาทุกเดือน ปวดทุกเดือนค่ะ โดยเฉพาะช่วงหน้าหนาวอาการปวดจะมากกว่าปกติ(ลุกจากเตียงไม่ค่อยไหว) ปวดแค่วันแรกของปจด. ช่วงปีนี้อาการปวดท้องเหมือนปจด.มาก่อนที่ปจด.จะมาค่อนข้างจะบอกมากขึ้นค่ะ จะเป็นอะไรรึป่าวคะ หรือว่าปกติ
สวัสดีค่ะ อาการปวดท้องคล้ายกับปวดประจำเดือนดังกล่าวมานั้น ถ้าปวดแค่วันแรกของการมีประจำเดือน หรือปวดนำการมีประจำเดือน 1-2 วัน น่าจะเป็นลักษณะของการปวดประจำเดือนตามปกติแต่อย่างไรก็ตามให้สังเกตอาการค่ะ หากปวดมากขึ้นเรื่อยๆในแต่ละรอบเดือน พักหรือกินยาแก้อักเสบที่ไม่ใช่สเตียรอยด์แล้วไม่ทุเลาลงเลย ร่วมกับปวดมากในช่วงที่ไม่ใช่รอบเดือน ไม่สัมพันธ์กับรอบเดือน ควรไปพบแพทย์เพื่อตรวจหาสาเหตุของความผิดปกติของมดลูกหรือรังไข่เพิ่มเติมในเบื้องต้นให้รับประทานยาแก้ปวดเพื่อบรรเทาอาการได้ พักผ่อน งดยกของหนัก งดการมีเพศสัมพันธ์ในช่วงที่ปวดมากๆ และสังเกตอาการดังกล่าวไป